open-index/open-wikipedia-markdown huggingface dataset:
Zineb Hattab

**Zineb Hattab**, ezaguna **Zizi Hattab** izenez (Blanes, Girona, 1989ko uztailaren 23a) jatorri marokoarreko chef katalana da eta Zuricheko (Suitza) *KLE* jatetxe beganoaren jabea. 2020an, jatetxea ireki zuen urtean, Gault Millau gastronomia kritikariak "urteko aurkikuntza" gisa hautatu zuen Hattab, eta Michelin izar berde bat jaso zuen Suitzako lehen sukaldari beganoa izan zen. Hattab-en sukaldaritzak zapore biziak eta plater konplexu eta orekatuak ditu, giro informalean.

## Biografia 
Zineb Hattab 1989ko uztailaren 23an jaio zen Blanesen, Gironan, Espainian. Marokoko aita eta ama etorkinen alaba da. 1980ko hamarkadan Costa Bravan finkatu ziren legez kanpo. Blanesen hazi zen, Mediterraneo itsasoaren ondoko herri txiki batean.

## Ibilbide profesionala 
2012an, Zineb Hattab Suitzara joan zen, eta bi urtez aritu zen lanean ingeniaritza-enpresa batean softwarea garatzen. 2014 urtean, 24 urte zituela, enpresa-bizitza uztea erabaki zuen, eta sukaldari-karrera hasi zuen. Ireki eta aste batzuetara, Gault&Millauk 14 punturekin saritu zuen, eta Hattab “Hileko sukaldari” izendatu zuen. 2021ean, KLEk Gault Millauren 15 puntu jaso zituen, eta Michelin izar berde bat irabazi zuen Suitzako lehen jatetxe beganoa izan zen.

## Argitalpenak 
* *The taste of love*.

## Sariak eta aintzatespenak 
* 2020: Gault Millau, urteko aurkikuntza
* 2020: Gault Millau, 14 puntu
* 2020: Gault Millau eta American Express, Talentuak 2020
* 2021: Gault Millau, 15 puntu
* 2021: Michelin gida, Izar Berdea
* 2022: Michelin gida, Michelin izarra
* 2022. ''The World's 50 Best Restaurants* zerrenda, “ostalaritzako aitzindariak.
* 2022: 23. zk., *Espainiako 25 sukaldari onenak''.

## Erreferentziak 
## Kanpo estekak
Ziklosporina

**Ziklosporina** botika immunosupresorea da, organoen transplanteetan batik bat erabiltzen dena errefusaren fenomenoa saihesteko. Immunosupresore guztien antzera, ziklosporinak immunitate-sistemaren jarduera moteltzen du.

Botika hau MOE-ren "funtsezko botiken" zerrendan agertzen da .

Transplanteen errefusa saihesteko ez ezik, ziklosporina hainbat gaitz autoimmuneren tratamenduan ere erabiltzen da  .

Lurzoruko onddo batek (Tolypocladium inflatum) ekoizten du modu naturalean ziklosporina. 1971ean onddo horretatik isolatu zen, baina bere erabilera terapeutikoa 1980ko hamarkadaren hasieran abiatu zen.

Bere egitura kimikoari dagokionez, 11 aminoazidoak dituen peptido zikliko berezia da. Berezia, aminoazido horietako bat D-aminoazidoa delako, eta baita erribosometan sintetizatzen ez den peptido bat ere badelako 

Aho bidetik hartu ohi da. Bere jarduerari dagokionez, T linfozitoen eginkizuna moteltzen du modu selektiboan; B linfozitoen jarduerari, aldiz, ez dio eragiten . Horrek esan nahi du errefusarekin lotuta dagoen erantzun immunea murrizten duela, antigorputzen bitartez bideratzen dena gutxiago aldatuz. T linfozitoek minbiziaren prebentzioan funtsezko zeregina betetzen dutenez (tumore baten zelula minbizidunak ezagutu eta suntsitzen dituztelako), ziklosporina luzaro hartzeak minbizi batzuk pairatzeko arriskua areagotu egiten du .

Dituen albo-ondorio ugariak direla-eta (infekzioak harrapatzeko joera eta minbizia garatzeko arriskua, besteak beste) ziklosporina kontrol mediko zorrotz baten menpe hartu behar da beti.

## Erreferentziak
Trichoderma ressei

***Trichoderma reesei*** onddo mesofilo eta filamentosoa da. *Hypocrea jecorina* onddoaren anamorfo bat da. *T.reesei*-k entzima zelulolitiko ugari jariatu ditzake (zelulasiak eta hemikulasiak). Zelulasa mikrobiarrek aplikazio industriala dute zelulosa, landare-biomasaren osagai nagusia, glukosa bihurtzeko.

## Kanpo estekak
Kluyveromyces lactis

***Kluyveromyces lactis**,* *Kluyveromyces* legamia bat da, ikerketa genetikoetarako eta aplikazio industrialetarako erabili ohi dena. Laktosa asimilatu eta azido laktiko bihurtzeko gaitasunetik datorkio izena.

## Kanpo estekak
Pluteus aurantiorugosus

***Pluteus aurantiorugosus*** *Pluteaceae* familiako onddo espezie bat da. Jangarri oso kaskarra. Kosmopolita, banaketa geografiko zabalekoa, baina Iberiar penintsulan gutxi aipatua.

Sinonimoa: Pluteus coccineus.

## Deskribapena 
**Kapela:** 2 eta 5 cm bitarteko diametrokoa, ganbiletik zabaldura, titi apur batekin, ertza inkurbatutik laura, feltrodun azala, pikortsua zimurrekin, laranja bizi kolorekoa edo hori-laranja kolorekoa.

**Orriak:** Libreak, dentsoak, sabeldunak, zuriak hasieran eta arrosa-izokin kolorekoak heldu ondoren.

Orri libreak: Oinera hurbiltzen diren orriak, baina ukitzen ez diotenak

**Hanka:** Hauskorra, kurbatua, fibrilosoa, zuri-horia, oinarrian horia.

**Haragia:** Mehea, hauskorra, hutsala, zuri-hori kolorekoa. Usain eta zapore ahulekoa. Espora-jalkina arrosa da.

**Etimologia:** *Pluteus* terminoa latinetik dator,  hots, "pluteus" hitzetik, hau da, antzinako setio-makinatik. Zabaldutako kapela konikoaren formagatik. *Coccineus* epitetoa ere latinetik dator, eskarlata kolorea, esan nahi duen "coccineus" hitzetik. Bere koloreagatik.

## Jangarritasuna 
Haragi gutxi du eta kalitate gutxikoa,

### Nahasketa arriskua 
*Pluteus leoninus* delakoa oso antzekoa da, honek hori-urre kolorea du lehoi kolorez itzalita, azala ezkatatxoekin, ertza ildaskatua, orrien ertza horia, oina ez du kurbatua, haragi zuria, hostozabaletan eta koniferoetan atera daiteke. *Pluteus romellii* espezieak ere badu antza, hau handiagoa da, oin horia du, baina kapela marroia.

## Sasoia eta lekua 
Udaberri euritsuetan eta udazkenean. Saprofitoa, erdi ezkutuan egoten da txopo, makal eta bestelako hostozabalen arraildura eta zuloetan.

### Banaketa eremua 
Kanada, Ameriketako Estatu Batuak, Mexiko, Europa, Errusia, Turkia, Himalaiako eremua, Hego Korea, Japonia, Indonesia, Australia, Zeelanda Berria.

## Espeziearen egoera 
Aranzadi Elkartearen arabera, *Pluteus aurantiorugosus* desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Erreferentziak 
## Kanpo estekak
Jose Luis Barberia Villabona

**Jose Luis Barberia Villabona**  ***"Zili"***  (Leitza, Nafarroa Garaia, 1981 &ndash; Leitza, 2023ko martxoaren 13a)  nafar bertsolaria zen. Txapelketetan eta sariketetan ibilitakoa zen, batez ere 2010eko hamarkadan.

## Txapelketak 
* Nafarroako Bertsolari Txapelketa
** Partehartze (2): 2010 eta 2011
* Bardoak: Nafarroako taldekako bertso ekimena
** Finalista (1): 2014an (Leitzako "Harrapazank" taldearekin) 

## Sariketak 
*2010eko Mariano Izeta Sarian finalista 
*2011ko Xalto Sarian finalista 

## Erreferentziak 
## Kanpo estekak 
* «Jose Luis Barberia "Zili"», *Bertsolaritzaren datu-basea*.
* «Etzi hasiko da bertsolari nafarren txapelketa», *Tolosaldeko eta Leitzaldeko Hitza. 2010-01-21*.
Pardosella

***Pardosella*** *Lycosidae* familiaren *Araneomorphae* generoko armiarmak dira. Ekialdeko Afrikan aurkitzen dira. 

## Espezieak 
The World Spider Catalog 12.0ren arabera:
* *Pardosella delesserti* Caporiacco, 1939
* *Pardosella maculata* Caporiacco, 1941
* *Pardosella massaiensis* Roewer, 1959
* *Pardosella tabora* Roewer, 1959
* *Pardosella zavattarii* Caporiacco, 1939

## Erreferentziak 
## Kanpo estekak 
* :ION webgunean.
* :Nomenclator Zoologicus
Mey Rahola

**Mey Rahola de Falgàs** (Leon, Espainia, 1897ko martxoaren 25a-Vaucresson, Île-de-France, Frantzia, 1959ko abuztuaren 17a) argazkilaria eta aitzindaria izan zen. Espainiako arte-argazkigintzaren esparruan izen bat hartu zuen lehen emakumeetako bat izan zela uste da, eta Katalunian 1930eko hamarkadako argazkilaritza amateurraren giro bizigarrietan lekua egin zuen emakume bakarra. 

## Bizitza 
Haren izen osoa María del Remedio Rahola de Falgàs zela uste da. Mey Rahola, lehen trenbideen bultzatzailea izan zen Rahola familiako kidea, Leonen jaio zen eta Madrilen hazi zen. Aita, Francisco Rahola Puignau, Compañía de Ferrocarriles del Norteko ingeniaria eta argazkizalea Empordàko Falgàs (edo Falgars) familia noblezia txikiko kide zen. 

1921ean Mey Rahola Josep Xirau Palau legelari eta politikari errepublikanoarekin ezkondu zen, Figuerasko legelari-familia baten oinordekoa. Xirauren ikasketak zirela eta, Sevillan, Bernan eta Erroman bizi izan ziren, eta, azkenik, Bartzelonako Kale Nagusiko pisu batean jarri ziren.

## Argazkilari ibilbidea 
1930ean Bartzelonan finkatu ondoren, argazkilari artistiko gisa hasi zen lanean. Aitaren kameren bildumarekin eta osaba Silví Raholaren laguntzarekin ikasi zuen teknika. Bestalde, haren koinatuak, Joan Xirauk, Salvador Dalíren gaztetako lagun izan zenak, argazki-laborategi bat jarri zuen Figuerasko farmaziako trastelekuan. Hantxe ikasi zuen Meyk irudiak errebelatzen. Antoni Campañà bere lagun eta argazkilariaren eskutik, argazki teknika hobetu zuen. Pilar eta Amparo ahizpa bikiak ere argazkilaritzan aritu ziren. 1947an, senarrak lana lortu zuen Unescoren egoitzan, eta familia Vaucresson-en finkatu zen, Paristik gertu. Bere bizitzako azken urteetan akordeoi jole aritu zen dantza folklorikoen talde batean, eta Sobietar Errepublika Sozialisten Batasunan (SESB) bira ere egin zuen. Iktus baten ondorioz hil zen 1959ko abuztuaren 17an. Horri esker, argazkilari horren ibilbidea ezagutarazi zen. Azken urteotan, bere lana ikertzen, aurkitzen eta katalogatzen ari dira. Hartara, familia-artxiboetan egindako ikerketen emaitza gisa, 650 proba positibotik gora eta 350 negatibo katalogatu ahal izan dira, 1932 eta 1950 artean datatuak. Cristina Masanès Casaponga saiogilearen eta Roser Martínez historialariaren arabera:

Roser Martínez argazkilari-historialariak Lluís Bertran musikologoaren aitonaren etxean, Meyren hiru edo lau argazki aurkitu zituen. Bertran Mey Rahola argazkilariaren birbiloba da. Martinez historialariak Bertranekin batera ikerketa handi bat hasi zuen, ia hamarkada bat iraun duena. Ikerketa horretan oinarrituta egin zen 2022an MNACen (Kataluniako Arte Museo Nazionala) aurkeztutako erakusketa zabala, *Mey Rahola 1897-1959. La nueva fotógrafa* izenburuarekin.

## Sariak eta aintzatespenak 
* 1936anXII. Lehiaketa Añaleko Zilarrezko Domina irabazi zuen.
* 2022an MNACen (Kataluniako Arte Museo Nazionala) *Mey Rahola 1897-1959* . *La nueva fotógrafa* erakusketa egin zen. 

## Erreferentziak 
## Kanpo estekak
Hygrocybe nigrescens

***Hygrocybe nigrescens*** *Hygrophoraceae* familiako onddo espezie bat da. Sukaldaritzarako baliorik gabea (urte askoan toxikotzat jo zuten)

## Deskribapena 
**Kapela:** 3 eta 7 cm bitarteko diametrokoa, gorria edo gorri-laranja kolorekoa, adinaren arabera hori zikineraino moteltzen da; konikoa, ia puntazorrotza, gero zabaldu egiten da titi oso markatu batekin, gainazal hezea du, haritsua, eta zahartzean eta edozein gauzarekin kontaktuan jartzen bada belztu egiten da.

**Orriak:** Zabal, lodiak, libreak, zurixkak edo hori zurbilak, zahartzean ertzetatik belztu egiten da.

Orri libreak: Oinera hurbiltzen diren orriak, baina ukitzen ez diotenak.

**Hanka:** 6 eta 9 cm bitarteko garaierakoa eta 0,5 eta 1 cm bitarteko lodierakoa, zilindrikoa, barnehutsa, hauskorra, hori-limoi kolorekoa, marratua, ez da likatsua; kolore zurixkakoa izan ohi da, baina belztu egiten da, batez ere oinarrian.

**Haragia:** Mehea, hauskorra, gorria edo horixka kapelarena, zurixka oinarena.

**Etimologia:** *Hygrocybe* terminoa grekotik dator eta kapela hezearekin, esan nahi du. *Nigrescens* epitetoa berriz latinetik dator, belztea, esan nahi duen "nigrescens" hitzetik. Belzteko duen joeragatik.

## Jangarritasuna 
Garai batean pozoitsua zela uste zen, eta esan daiteke ez duela inolako sukaldaritza-baliorik.

### Nahasketa arriskua 
*Hygrocybe conica* delakoarekin, ia berdina da,  baina hau txikiagoa da.

## Sasoia eta lekua 
Ekainaren amaieratik urria arte, larreetan, zelaietan eta baso hezeetan.

### Banaketa eremua 
Europa, Australia.

## Erreferentziak 
## Kanpo estekak
Joan II.a Ziprekoa

**Joan II.a Ziprekoa** (Nikosia, 1418ko maiatzaren 16a - *ibidem*, 1458ko uztailaren 28a) Zipreko erregea izan zen 1432tik hil zen arte.

Jano Ziprekoa eta Karlota Borboikoaren semea izan zen. Amadea Palaiologina Monferratokoarekin ezkondu zen eta ez zuten seme-alabarik izan. Helena Palaiologinarekin bigarren aldiz ezkondu ondoren, Karlota Ziprekoaren aita izan zen. Halaber, Marietta Patraskoarekin seme ilegitimo bat izan zuen, Jakue II.a Ziprekoa.

Bere erregealdia greziar eraginaren progresioa izan zen, bere emaztearen presioaren eta Konstantinopla erori ondoren ihes egindako greziarren babesaren ondorioz. Emaztearen eta seme bastardoaren arteko borrokak ere izan ziren.

## Genealogia
Bobby Caldwell

**Robert Hunter Caldwell**, ezagunagoa **Bobby Caldwell** izenez, (New York, 1951ko abuztuaren 15a – Great Meadows, 2023ko martxoaren 14a) estatubatuar abeslaria, abestigilea eta musikaria izan zen. 1978an argitaratu zuen ''What You Won't Do for Love'' izeneko estreinako singlearekin egin zen ezaguna. Hainbat disko argitaratu zituen R&B, soul, jazz eta helduentzako musika garaikide estiloak landuz. Horrez gain, beste abeslari batzuentzat abestiak idatzi zituen.

2023ko martxoaren 14an hil zen 71 urte zituela.

## Erreferentziak 
## Kanpo estekak
Sandra Ortega Mera

**Sandra Ortega Mera** (Coruña, 1968ko uztailaren 19a) coruñar psikologoa, enpresaburua eta filantropoa da. Espainiako bigarren pertsonarik aberatsena da, Amancio Ortega Gaona aitaren atzetik.

## Biografia 
Sandra Ortega Meraren gurasoak Inditex enpresaren sortzaileak izan ziren, Amancio Ortega Gaona munduko pertsonarik aberatsenetakoa eta Rosalía Mera Goyenechea lehen emaztea, Forbes aldizkariaren arabera Espainiako emakumerik aberatsena eta munduko 66. boteretsuena. Psikologian lizentziaduna da, Santiago de Compostelako Unibertsitatean.

## Ibilbidea 
thumb|ezkerrera|200px|Paideia Galiza Fundazioa[thumb|260px|[Zara Istanbulen]]Ama, Rosalía Mera, 2013. urtean hil ondoren, Inditexen %7ko parte-hartzea jaso zuen, bere neba Marcos garun-paralisiarekin jaio baitzen, eta 7300 milioi dolarreko ondare garbia zuen Espainiako emakumerik aberatsena bihurtu zen. Rosp Corunna enpresa-taldeak 105 eta 89,6 milioi euroko irabaziak izan zituen, hurrenez hurren, 2015 eta 2016 urteetan.
Sandra Ortega amaren bideari jarraituta, Coruñan dagoen irabazi-asmorik gabeko Paideia Galiza Fundazioko presidentea da. Erakunde horrek pertsona ezinduak gizarteratzen laguntzen du, gazteentzako lan-aukerak sustatzen ditu eta enpresa- eta kultura-ekimenak sustatzen ditu. Paideia Galiza  Fundazioak Coruñan desgaitasuna duten pertsonei integrazio-aukerak emateko ere sortu zen.

## Bizitza pertsonala 
Gaztetatik senargai izan duen Pablo Gómezekin, Inditex taldeko zuzendaritza-kargu bat  du enarekin, ezkonduta dago. Harekin hiru seme-alaba izan ditu, Martiño, Antia eta Uxía. Coruñako Oleiros herrian bizi da,Galizian.

## Erreferentziak 
## Kanpo estekak 
* Paideia Galiza Fundazioa
Donostiako Kantu Jira

**Donostiako Kantu Jira** Donostiako herri-ekimena da 2003an sortu zena. Hilean behin, hileko hirugarren larunbatean, Donostiako Alde zaharreko kaleetatik euskal kanta herrikoiak abesten dituzte talde irekian. Donostiako auzoetan ere kantatzen dituzte auzoko jaiak eta ekitaldi bereziak direnean. Donostiako Udalak hiritar merezimenduaren domina eman zion 2013an. 

Euskaldunon Egunkariaren itxieraren aurkako protesta gisa, sortu zen taldea espontaneoki 2003ko otsailaren 20an. Harrezkero hilero hilero atera dira kantari. 

Hasierako 70 lagunak ugaldu, eta geroztik 150-200-250 bat lagun bildu izan dira Kantu Jira arruntetan. Urteurrenetan eta saio berezietan jendetza bildu ohi da. 5. urteurrenean, inputatuei babesa ematen jende mordoa; eta 10. urteurrenean, Euskal Herri guztitik etorritako mila lagun bildu ziren Donostiako Parte Zaharreko kaleetan, eta 700 lagun mahaiaren bueltan.]]

## Erreferentziak 
## Ikus, gainera 
* Euskal abesti herrikoiak kategoria
* *Kantari* (app)

## Kanpo estekak 
* Donostia kantuz bloga
* Donostiako Kantu Jira. 2019ko Irailak 21aGuillermo Arbeloa. Youtube
* Donostiako Piratak Kantuz  2023. Donostiako Kantu Jira. 2023ko abuztuaren 16aGuillermo Arbeloa. Youtube
* Kantujira hitz berria UZEIren Neolotekan
* Wikipedian gehien kontsultatzen diren euskal abesti herrikoiak  Pageviews tresna erabiliz.
Manoela Aliperti

**Manoela Aliperti França Domingues** (São Paulo, 1996ko martxoaren 9a) brasildar aktorea da.

## Filmografia 
* 2006: *Chimiste en Herbe*
* 2013–2014: *Três Teresas*
* 2016: *De Onde Eu Te Vejo*
* 2017: *A Vida Secreta dos Casais*
* 2017–2018: *Malhação: Viva a Diferença*
* 2019: *Polaris*
* 2020-gaur egun: *As Five*
* 2022: *Diário de Viagem*

## Kanpo estekak 
*  Manoela Aliperti IMDb-n
Maite nau... ez nau maite

[thumb|[Berthold Woltzeren *Parkeko eszena neska gazte maitemindu batekin*.]]
**Maite nau... ez nau maite** (, literalki *bitxiloreari hostoak kendu*) jolas tradizional bat da, bereziki lotuta maitasunarekin eta nerabezaroarekin, non pertsona batek beste baten maitasuna ote duen bitxilore bati petaloak kentzen erabakitzen den. 

Jolasten ari den pertsonak "maite nau" eta "ez nau maite" esaldiak bata bestearen ondoren esaten ditu, petalo bat kenduz lore bati, maiz bitxilore bati, esaldi bakoitzarekin. Azken petaloa kentzean esan den esaldia izango da loreak emandako *benetako* erantzuna, eta horrela jakin dezake ea beste pertsonak maite duen edo ez. Jolas hau maiz egiten da beste pertsonarekiko sentimenduak zein diren lagun batekin hitz egiten ari dela. 

## Kulturan 
Goetheren *Fausto* lanean agertzen da erabakiak hartzeko sistema hau.

## Erreferentziak 
## Kanpo estekak
Dürrüşehvar Sultana

**Durru Shehvar Durdana Begum Sahiba, Berar-en printzesa** (Üsküdar, 1914ko urtarrilaren 16a – Londres, 2006ko otsailaren 7a; Otomandar turkieraz: خدیجه خیریه عائشه درشهوار سلطان) **Hatice Hayriye Ayşe Dürrüşehvar Sultan** jaioa, printzesa otomandarra eta Abdulmezid II.a, Otomandar Inperioaren azken oinordekoaren eta Otomandar Kalifatoaren azken kalifaren, alaba bakarra zen.

## Erreferentziak
Deialdi

## Definizioa 
**Deialdia** idatzizko dokumentu bat da. 

Dokumentu honen bidez pertsona jakin batzuei leku, egun eta ordu zehatz batean bilerara etortzeko dei egiten zaie, aurrez ezarritako gai batzuek jorratzeko.

## Ezaugarriak 
* Dokumentuan, deitu diren pertsonen edo taldearen izenek agertu behar dute
* Dokumentuak deialdian jorratuko diren gaiak jaso behar ditu
* Idazkera laburra eta sinplea izan behar du
* Gehienez ere orri bateko luzera izango du
* Deialdietako gai-zerrendaren puntuetako bat “Galde-eskeak” izango dira

* DEIALDI hitzak agertu behar du

## Motak 
### 1. Lanaren eremuko deialdiak: 
* Langileei egiten zaizkie 
* Aurrez eta dokumentu baten bidez
* Zer gai jorratuko diren eta bilera zer tokitan, egunetan eta ordutan egingo den jakin dezaten

### 2. Lanaren eremukoak ez diren deialdiak: 
thumb|Bilera deialdia|232x232px
* Nahiz eta lanaren eremukoa ez izan arren egitura eta ezaugarri berberak dituzte
* Deialdi ohikoenetako bi, etxejabe-elkarteen bileretarako eta kapital-sozietateen akziodun batzarretako egiten direnak dira:
* Indarrean dagoen legerian ezarrita dago zenbat deialdi egin behar diren gutxienez
* Idatziz jakinarazi behar dira
* Deialdiak etxejabe-elkarteen presidenteak edo sozietatearen administratzaileak edo administratzaileek sinatu behar dituzte

### 3. Beste deialdi batzuk: 
* Beka eta laguntzen deialdiak
* Ikastaro eta kongresuetarako deialdiak
* Sari deialdiak 

## Egitura 
#### 1.     Goiburua 
·       Idazpurua edo izenburua: deialdi mota.

·       Deialdiaren datuak: deitutako pertsonak, deialdiaren gunea, eguna eta ordua. Agurraren formulismoa ez da barnean hartzen.

#### 2.     Gorputza 
·       Gai zerrenda jasotzen du. Deialdian aztertu beharreko gaiari buruzko azalpen laburra.

#### 3.     Oina 
·       Tokia eta eguna, sinadura eta sinadura aurrekoak osatzen dute.

#### 4.     Eginbideak 
·       Batzuetan eginbideren bat gehitzen da oinaren azpian, egitate jakin batzuk idatziz jasotzeko (Adibidez: jabeek ez dutela bozkatzeko eskubiderik izango ordainketak egunean ez badituzte).

## Beka eta laguntzen deialdiak 
Beka hauek goi mailako ikasketak egiteko laguntza ekonomikoa behar duten eskola publikoetako ikasle gazteentzat eta ikasten edo lan egiten ari ez diren baina lanerako gaitzeko interesa duten gazteentzat dira.

## Sari deialdiak 
Pertsona, talde eta abarren ibilbideari edo ekintza konkretu bati aintzatespen publikoa emateko helburuarekin egiten dira.

## Erreferentziak
María Nicanor

**María Nicanor** arkitekturaren diseinuan eta historian espezializatutako museoko kontserbatzaile espainiarra da. Kargu garrantzitsuak izan ditu Victoria and Albert Museoan, New Yorkeko Guggenheim Museoan eta Smithsonianeko Cooper Hewitt Museoan.

## Biografia 
María Nicanor Bartzelonan jaio zen. Aita zinemagilea eta ama arteetako jabetza intelektualean espezializatutako abokatua da. Nicanorrek Madrilgo Unibertsitate Autonomoko lizentzia bat lortu zuen, arkitekturaren teoria eta historia espezializatean. Sorbonako Unibertsitatean ere ikasi zuen, eta New Yorkeko Unibertsitateko museoen ikasketetako maisutza osatu zuen. 

## Karrera profesionala 
María Nicanor izan zen Madrilgo Norman Foster Fundazioko lehen zuzendaria.  Londresko Arkitektura eta diseinuko  Victoria and Albert Museumeko sendatzailea izan zen. 

Nicanorrek hainbat rol izan zituen New Yorkeko Guggenheim Museoan 2003tik 2013ra bitartean, arkitektura eta diseinuko sendatzaile gisa zuen rola barne. Bestalde, BMW Guggenheim Lab laborategi ibiltariaren taldeko burua izan zen. 

2022an New Yorkeko Cooper Hewit Museoko zuzendaria izendatu zuten zen. 

## Erreferentziak 
## Kanpo estekak
Mangalika

**Mangalika** (**Mangalitsa** edo **Mangalitza** bezala ere ezaguna) etxe-txerri (*Sus scrofa domesticus*) arraza hungariarra da. XIX. mendean Salonta errumaniar (Hungarieraz: *Nagyszalonta*, *Szalonta*), Bakony hungariarrar eta Šumadijako txerri arrazen eta europar basurdearen gurutzapen bidez sortu zen. Txerri honen ezaugarri bereizgarria hazten duen ile lodi eta kizkurra da.

## Barietateak 
Gaur egun hiru mangalika barietate aurkitu daitezke, soilik kolore bidez desberdindu daitezkeenak: "ilehoria",  "tripa handitua" eta "ilegorria". Baina desberdintasun hauek txikiegiak dira barietateak arraza kontsideratzeko. Aurretiaz, beste barietate batzuk existitzen ziren ("beltza", "otsoa", eta "baris" esaterako).
Fitxategi:Wollschweine- MG 6465.jpg|Barietate "beltza".
Fitxategi:Hungarian Mangalica Pig.jpg|Barietate "ilehoria".

## Erreferentziak 
## Kanpo estekak
AveLina Pérez

**AveLina Pérez** (Oia, Galizia, 1969) sortzaile eszenikoa da.

## Ibilbidea 
Santiagoko Santart Eskolan ikasi zuen interpretazioa, eta Galiziako Arte Dramatikoko Goi Eskolan eszenaren eta dramaturgiaren zuzendaritza. Teatro del Fuego antzerki-konpainiaren zuzendaria da.

## Aitortza 
* Ribadaviako MITen XIII. Abrente Saria irabazi zuen, testu honekin: *O día no que bicar a terra*2018an
* Álvaro Cunqueiro XXIV. Saria antzerki-testuetarako, *Ás oito da tarde, cando morren as nais*, ambos os dous, lanagatik, 2018an.

## Lanak 
thumb|260x260px|Elkarrizketa Nudos TVn

* *Vaquedás*, 2006
* *A que non podes dicir cocacola?*, 2011
* *Gañaremos o pan coa suor da túa fronte*, 2013
* *Silencio*, 2014
* *El arte de vivir*, 2014
* *Non teño espello no baño*, 2015
* *Eu controlo*, 2015
* *Punto de vista*, 2016
* *Os cans non comprenden a Kandinsky*, 2016
* *Os arroaces son animais sucios e desesperados*, 2017
* *Honey rose*, 2017
* *Ás oito da tarde, cando morren as nais* (2019). Xerais, teatro, Biblioteca Dramática Galega. 56 páxs. .
* *Ese silencio* (2021). Edicións Positivas. 46 páxs. ISBN 978-84-123257-4-4

## Erreferentziak 
## Kanpo estekak
Hipermetatzaileak

**Hipermetatzaileak** metal astun kantitate handietan bizitzeko gai diren organismo extremofiloak dira. Kantitate oso toxikoak dira, ahaidetasuna duten organismoek jasan ezin dezaketenak. Alga, landare zein onddo hipermetatzaileak daude. Izaki hauek bioerremediazioan erabil daitezke, gune kutsatuetatik (adibidez, meatzaritza guneak) metalak ateratzeko gaitasuna baitute. 

## Erreferentziak 
## Kanpo estekak
Claudio Orrego

**Claudio Benjamín Orrego Larraín** (1966ko abenduaren 20an jaioa) Txileko abokatua, politikari demokrata kristaua eta Santiago Metropoli Eskualdeko gobernatzailea da 2021eko uztailaren 14tik.

Ricardo Lagos presidentearen ministro ohia eta Peñalolén udalerriko alkate ohia da Orrego. 2013an, Txileko presidentetzarako hautagaia izan zen, baina hauteskunde primarioak galdu zituen Michelle Bachelet eta beste hautagai batzuen aurka.   2014ko martxoaren 11n Santiagoko metropolitar eskualdeko intendente izendatu zuen Bachelet presidenteak.  2021eko ekainaren 13an Santiagoko metropolitar eskualdeko gobernadore hautatu zuten, sortu berri den kargu batean. 

## Erreferentziak 
## Kanpo estekak 
*  Kanpainaren webgune ofiziala
Marta Pazos

**Marta Pazos** (Pontevedra, 1976) galiziar eszena zuzendaria, eszenografoa, dramaturgoa eta aktorea da, Voadora antzerki-konpainiaren sortzailea. 2022ko maiatzera arte aritu zen harekin lanean.

## Ibilbidea 
Ama erizaina eta aita jazz-musikaria. Bartzelonako Unibertsitateko Arte Ederretako lizentziaduna da Pazos, pintura espezialitatean.

Hainbat ikuskizun zuzendu ditu Pazosek Voadorako eszena-zuzendari gisa; besteak beste, *Tokio3*, finalista izan zena Max 2013 Sarietan, Ikuskizun onenaren kategorian, eta María Casares bost  Antzerki Sari irabazi ditu: *Sueño de una noche de verano* (2017); *Garage* (2017); pieza horrekin inauguratu zuen MA Béale Natale, Montbéliardeko (Frantzia) MA Scéne Nationale-ren 2017-2018 denboraldia edo *Hemos venido a darlo todo*  (2019).

Beste zenbait lan ere zuzendu ditu, hala nola *Martes de Carnaval* (2017), Ramón María de Valle-Inclánen galizierazko lehen lana -Centro Dramático Galegorako, *A amnesia de Clío* opera (2019), *Je suis narcissiste* opera bufa (2019),.Teatro Español y Teatro Lliure, International Opera Awards sarietan mundu mailako estreinaldi onenaren sarirako izendatua izan zena; edo *Siglo mío, bestia mía* (2020), Lola Blascok 2016an Literatura Dramatikoaren Sari Nazionala jaso zuena.

2021eko otsailean Bartzelonako Teatre Lliure-rako zuzendu zuen Federico García Lorcaren *Viaje a la Luna* gidoi zinematografiko bakarraren lehen egokitzapena. Urte horretako maiatzean, William Shakespeareren hirugarren egokitzapena estreinatu zuen, *Othello* Madrileko La Abadía antzokian, eta azaroan, Federico García Lorcaren *Comedia sin título* obra estreinatu zuen Centro Dramático Nazionalerako, .

2022an, Pazosek Galego Zentro Dramatikoan  Avelina Pérez dramaturgaren *As oito da tarde cando morren as nais* lana estreinatu zuen , Christina Rosenvinge eta María Folguerarekin batera, *Safo* zuzendu zuen, Madrileko Cirice Antzerki Klasikoko Nazioarteko Jaialdian estreinatu zena; eta Twice Antzerkirako. Urte berean, Gaztela eta Leongo Arte Dramatikoko Goi Eskolako Arte Garaikideko Pentsamendua eta Sorkuntza Eszenikoko Arte Irakaskuntzen Master Ofiziala sortzeko laborategiko koordinatzailea izan zen.

Bere lanen ezaugarri nagusia kolorearen erabilera nagusi den estetika da.
* 2013 - XVII. María Casares Antzerki Sariak, Zuzendaritza Onenari eta Eszenografia Onenari, Tokiotik.
* 2018 - XXIX. Antzerki Jaialdi Galegoko (FETEGA) ibilbide osoaren ohorezko saria.
* 2020 - Ohorezko Saria: Roberto Vidal Bolaño MIT Ribadavia.

## Erreferentziak 
## Kanpo estekak 
* Marta Pazosen webgune ofiziala
* Voadora antzerki-konpainiaren webgune ofiziala.
* Marta Pazos, YouTuben ikusgai dagoen "Komedia izenbururik gabe" obraren bertsioaren eta dramaturgiaren zuzendari eta egilekidea.
* Marta Pazos, twist eta zirkoa, El Ojo Criticoren elkarrizketa. RTVEko play irratian ikusgai.
Karbomoilo taldea

thumb|Karbamoilo taldearen estruktura kimikoa
**Karbomoilo taldea**, kimikan, -CO-NH2 taldekamendu atomikoari deritzo. Peptidoetan agertzen da, haren laburpena Cbm- izanez.

## Erreferentziak 
## Kanpo estekak
Fosfatasa

**Fosfatasa** zenbait substratutan fosfato taldeen deuseztapena katalizatzen duen esterasa taldeko entzima bat da, kinasa entzimak eragiten duenfosforilazioaren aurkakoa den erreakzioa katalizatzen duena. Erreakzioak askatuko dituen produktuak fosfato-ioi molekula askea eta hidroxilo taldedun substratua izango dira.

## Kanpo estekak
Haptofito

**Haptofitoak** (grekeratik, *haptein,* "elkartu",  *phuton* (φυτόν), "landare") edo **Haptophyta dibisioa,** arestian Prymnesiophyta bezala ezagutzen zena, itsas-fitoplanktonaren parte diren Algae talde polifiletikoaren parte diren organismo eukarioto unizelularrak dira, haien ezaugarri nagusiak bi flagelo, *haptonema* bat (flageloaren antzeko apendize uzkurkorra) eta zelula biluzi nahiz kaltzitazko plakadunak izanez. 

500 bat espezie soilik ezagutzen dira, horietako 200 espezie kokolitoforoak (Coccolithophoridae klasea) dira, *kokosfera* izeneko exoskeleto kalkareodunak . Kaltzifikazio hauei esker, ondo kontserbatu dira erregistro fosilean eta garrantzia paleontologiko handia dute.

## Erreferentziak 
## Kanpo estekak
Raphidophyceae

**Raphidophyceae** taldea edo **errafidofizeoak**, Ochrophyta subphylum-aren barnean sartzen diren alga unizelular dultzikola nahiz itsastarrak dira, 20 bat espezie ezagunekoak. 50-100 μm neurtzen dituzten alga mikroskopiko unizelularrak dira, pareta zelular gabekoak eta inbaginazio berdinetik eratorritako bi flagelo heterokontikodunak, zeina batak mastigonema izeneko iletxoak aurkezten baitituen. 

*a*, *c1* eta *c2* klorofiladun kloroplasto elipsoideoak aurkezten dituzte. Beste pigmentuetako batzuk  β-karotenoa eta diadinoxantinak dira. Mintz zelularraren azpian gorputz muzifero izeneko organuluak dituzte, zeintzuek muzilago zuntzak jariatzen baitituzten. Fikotoxina ekoizleak ere izan arren, orokorrean ez dira loraldi toxikoen errudun.

## Kanpo estekak
1967ko Bost Nazioen Txapelketa

**1967ko Bost Nazioen Txapelketa** Errugbi txapelketa honen hogeita hemezortzigarren ekitaldia izan zen (guztira 73.a). 1967ko urtarrilaren 14an hasi eta apirilaren 15ean bukatu zen. Frantzia izan zen txapelduna..

## Txapelketa 
### Partehartzaileak 
### Puntuazio sistema 
Entseguak hiru puntu balio zituen eta gauzatzeak beste bi. Dropak eta zigor kolpeak hiruna puntu balio zituzten.

Txapelketako sailkapenari dagokionez irabazitako partidak bi puntu balio zituen, berdindutakoak bat eta galdutakoak zero.

## Sailkapena 
|-
!bgcolor="#efefef" width="20"|
!bgcolor="#efefef" width="195"|Taldea
!bgcolor="#efefef" width="20"|Puntuak
!bgcolor="#efefef" width="20"|Jokatuak
!bgcolor="#efefef" width="20"|Irabaziak
!bgcolor="#efefef" width="20"|Berdinduak
!bgcolor="#efefef" width="20"|Galduak
!bgcolor="#efefef" width="20"|Alde
!bgcolor="#efefef" width="20"|Aurka
!bgcolor="#efefef" width="20"|Diferentzia
|- bgcolor=#D0E7FF align=center
| 1 ||align=left|  **Frantzia** ||**6**||4||3||0||1 || 55 || 41 || +14
|- 
| 2 ||align=left|  Ingalaterra ||**4**||4||2||0||2 || 68 || 67 || +1
|- 
| 2 ||align=left| 20px|Irlanda Irlanda ||**4**||4||2||0||2 || 17 || 22 || -5
|- 
| 2 ||align=left|  Eskozia||**4**||4||2||0||2 || 37 || 45 || -8
|- 
| 5 ||align=left|  Gales ||**2**||4||1||0||3 || 53 || 5 || -2
|-
|}

## Partidak 
## Sariak 
## Palmaresa 
1967 arteko bakarkako garaipenak.

(*) 1889ko garaipena kontuan hartuta

## Erreferentziak 
## Kanpo estekak 
* Sei Nazioen Txapelketako webgune ofiziala
Clara Martínez Alberola

**Clara Martínez Alberola** (Valentzia, 1963) Espainiako abokatua eta Europako funtzionarioa da. 2018ko martxotik 2019ko azarora arte, Claude Juncker Europako Batzordeko Presidentearen Kabineteko burua izan zen. 

## Prestakuntza 
Clara Martínez Alberolak zuzenbidea ikasi zuen Valentzian, lehenago Europako Ikastetxean ikasi zuen. Ingelesez, frantsesez, italieraz eta portugesez hitz egiten du. 

## Ibilbide profesionala 
Martínez Alberola izan zen 1991n Europako Funtzio Publikoan sartu zen lehenetarikoa, Espainia Europar Batasunean sartu eta urte gutxira.  Une hartan, kabineteko burua izatera heldu zen lehen emakume izan zen. 

2020ko urtarrilaren 6an, Martínez Alberola Michel Barnier  Erresuma Batuko lantaldeko alboko buru izendatu zuten Brexitaren ondorengo negoziazio komertzialetarako.  

## Bizitza pertsonala 
Clara Martínez Alberola abokatu italiar batekin ezkonduta dago. Bikotea Bruselan bizi da. 

## Erreferentziak 
## Kanpo estekak 
* Clara Martínez Alberolaren CVa
Moralista frantziarrak

[thumb|250px|[Michel de Montaigneren irudia.]]
**Frantziako moralistak** izenpean, XVII. eta XVIII. mendeetako pentsalari frantsesen talde heterogeneoa biltzen da. Michel de Montaignerekin (1533-1592) sortutako korronte bat da, Ilustrazioarekin batera amaitzen dena. Moralisten izena ez zen moral kontserbadore baten defendatzaile, baizik eta ohituren (*moreen*) kritikatzaile; horiek beren garaiko pentsamolde eta izpirituaren begirale zorrotzak izan ziren.

## Taldekide ezagunenak 
* François de La Rochefoucauld (1613-1680)
* Jean de La Fontaine (1621-1695)
* Blaise Pascal (1623-1662) 
* Jean de La Bruyère (1645-1696)
* François Marie Arouet, Voltaire (1694-1778)
* Luc de Clapiers, Vauvenarguesen markesa (1715-1747)
* Nicolas-Sebastien Roch, Nicolas Chamfort gisa ezaguna (1741-1794)
* Antoine de Rivarol (1753-1801)
* Joseph Joubert (1754-1824)
* Henri Bayle Stendhal (1783-1842)

## Erreferentziak 
## Kanpo estekak
Clara Maria Pope

**Clara Maria Leigh**, **Clara Maria Pope** izenez ere ezaguna (Londres, 1767 - *ibídem*, 1838ko abenduaren 24a) britainiar margolaria, ilustratzailea eta artista botanikoa izan zen.

## Biografia 
Leigh Jared Leigh paisaia amateur mediku eta pintorearen alaba gazteena izan zen, eta 1767ko apirilaren 12an bataiatu zuten St Andrewen Wardrobek. Leighek hainbat urtez egin zuen lan artistentzako modelo gisa; besteak beste, Francis Wheatley margolaria eta Royal Academy of Arts-eko kidea, 1788an bere senarra izango zenarentzat. Leighek hogei urte zituela ezkondu ziren, eta lau seme-alaba izan zituzten.

## Margolaria ibilbidea 
Leigh Holandako estiloko miniaturak eta lore-pinturak pintatzen hasi zen, hogeita zortzi urte zituenean, 1796an, eta bere lanak Royal Academy of Arts-en hasi ziren erakusten. Senarra hil ostean, 1801eko ekainaren 28an, hogeita hamahiru urteko zela, marrazketa-eskolak ematen hasi zen eta berriro hasi zen modelatzen bere familia mantentzeko. 

1808an, Alexander Pope aktore eta margolari irlandarrarekin ezkondu zen Leigh, eta haren hirugarren emazte bihurtu zen. Une horretatik aurrera, Clara Maria Pope izenez ere ezagutu zen. Leigh pinturaren irakaskuntzan aritu zen. Bere ikasleen artean Sofía de Gloucester printzesa eta aristokrazia britainiarreko beste kide batzuk egon ziren. Popek bere lana erakusten jarraitu zuen Royal Academy of Arts-en, 1838an Londresen hil zen arte.

## Iruditegia 

Fitxategi:Clara Maria Pope by Victorian School.jpg|alt=Clara María Poperen erretratua, bustotik. Orrazkera bildua eta ilea ezti ilunez margotua.–Clara Maria Pope, Victorian Schooli emana
Fitxategi:Clara-Pope camellia-plate.jpg|alt=Elastikoak, lore zuriak eta gorriak hosto berdeekin.–Elastikoen irudia, Monographentzat Samuel Curtis-en Genus Camellia (1819)

## Erreferentziak 
## Kanpo estekak 
* Clara Maria Poperen irudiak
Elena Vázquez Zendon

**María Elena Vázquez Zendón** (Ourense, Galizia, 1966)  galiziar matematikaria da, eta olatuak eta ur ez oso sakonak modelatzeko ekuazio diferentzialen erabileran eta ekuazio diferentzial horiei eta deribatu partzialetan beste ekuazio hiperboliko batzuei zenbakizko irtenbideak kalkulatzeko bolumen finituko metodoen eta upwind eskemen erabileran espezializatuta dago. Matematika Aplikatuko katedraduna eta Matematikako dekanoa izan zen, Santiago de Compostelako Unibertsitatean.

## Hezkuntza eta ibilbide profesionala 
Vázquez Ourensen jaio zen 1966an.  As Lagoas de Ourenseko BHIn matematika ikasi ondoren. lizentziatura eta graduatu ondoko ikasketak egin zituen Santiagoko Unibertsitatean, eta 1994an doktoratu zen Alfredo Bermúdez de Castrok zuzendutako "*Estudio de esquemas descentrados para su aplicación a las leyes de conservación con términos fuente*" tesiarekin.

Matematika Aplikatuko irakasle titularra da Santiagoko Unibertsitatean, eta 1989az geroztik egiten du lan bertan. Gainera, Industria Matematikaren Institutu Teknikoko ikertzaile elkartua izatera pasatu zen 2013an. Santiagoko Unibertsitatean Matematika Fakultateko dekanoa da 2017az geroztik, eta 2021ean dekano hautatu zuten berriro. Unibertsitateko errektoreordea ere izan da.

## Argitalpenak 
### Liburuak 
* 2008 — *Introducción al método de volúmenes finitos*. Santiago de Compostela: Universidad de Santiago de Compostela. ISBN 978-8-49-887031-2.
* 2011 — *Lecture Notes on Numerical Methods for Hyperbolic Equations*. Editora. Londres: CRC Press. ISBN 978-0-429-21185-0. DOI .
* 2015 — *Solving Hyperbolic Equations with Finite Volume Methods*. Londres: Springer. ISBN 978-3-319-14784-0. — Traducción al inglés de su libro *Introducción al método de volúmenes finitos*.

## Erreferentziak 
## Kanpo estekak
Zamzama

**Zamzama** (: Zam-Zammehe, "trumoia" edo "orroa") XVIII. mendeko kanoi handia da, Lahoreko Museoaren aurrean ikusgai dagoena.
thumb|300x300px|Zamzama kanoia, Lahoren.

## Kanoia 
Armak 4,382 metroko luzera du, 0,24 metroko ahoarekin. Kanoi hau Indiako azpikontinentean inoiz eginiko handienetako bat da, eta 1757an egin zuten Lahoren (egungo Pakistan), Durrani Inperioan. tamaina bereko beste batekin batera. Shah Nazir metalgileak egin zuen, Shah Wali Khan ministroaren aginduz.
## Gerra-erabilera 
1761ean Ahmed Shah-en armadak erabili zuen, Panipateko batailan. 1762an, Dhillon Jat Maharajaren armadak Khawaja Said herrixkari eraso egin zion. Mogol Inperioko Khawaja Ubed gobernadoreak kontraerasoa egin zuen, aurkarien artilleria, armak eta munizioa bereganatuz, tartean Zamzama kainoia. Hurrengo bi urteetan kanoia Lahoreko gotorlekuan egon zen; gero, beste gerra altxor batzuekin batera, Gujranwalako gotorlekura eraman zen.

Ostean, jaat klanak Zamzama kanoiaz jabetu ziren; haien arteko borroketan erabili zen, eta gero paxtunen eskuetara igaro zen. Hurrengo urtean, Raja Jhanda Singh Bhangik paxtunak garaitu zituen eta kanoia Amritsarrera eraman zuen. 1802an, Ranjit Singh-ek eskuratu zuen, Bhangiak garaitu ondoren, eta Daska, Kasur, Sujanpur, Wazirabad eta Multan-eko borroketan erabili zuen. Azken honetan, Zamzama kanoia asko hondatu zen.

## Amaiera 
Zamzama kanoia Lahorera eraman zen, erabiltzeko hondatuegia. Hiriko Delhiko Atean ezarri zuten, eta hantxe izan zen 1860ra arte. 1864an, Maulawi Nur Ahmad Chishtik TahqiqatiChishti konpilatu zuenean, Wazir Khan lorategian zegoen, Lahoreko Museoaren atzean.

1870ean leku nabarmenagoan ezarri zuten, Lahoreko Museoko sarreran, urte horretan Edinburgoko dukeak hiriari eginiko bisitaren harira.

1977an errestauratu zen, eta harrezkero Mall Road (Shahrah-e-Quaid e-Azam) kalean dago, Farmazia Fakultatearen, Lahoreko Museoaren eta National College of Arts eraikinen ondoan.

## Herri kulturan 
thumb|"Kim-en Kainoia", 1903an.Rudyard Kipling idazlearen *Kim* eleberrian (1901) askotan aipatzen da. Hori dela eta, kanoia "Kim's Gun" izenarekin ere ezagutzen da. Hain zuzen ere, eleberriaren hasieran bertan aipu egiten zaio: 

*"Udal aginduei muzin eginez eseri zen, Zam-Zammeh kanoiaren gainean, bere plataforma zaharrean, Ajaibgher edo Wonder House zaharraren parean, bertakoek Lahore Museoari horrela deitzen baitiote. Zam-Zammah "sua arnasten duen dragoi hori" zutenak, Punjaba menperatuko zuen, brontzezko pieza handi hau beti izan baita konkistatzailen harrapakinaren lehena".* 

*Bhangianwali Toap* ere deitu izan zitzaion, Sardar Akali Phula Singh Bhangi sikh buruzagiak erabili zuelako.

Kanoiaren tamaina naturaleko erreplika bat Gobindgarh gotorlekuan dago, Amritsarren.

Zamzama kainoia "sua darion herensuge boteretsua" Durrani gorteko txantxen erreferentzia izan zen; gaur egunean, Afganistanen, "zamzama" sexu-gaitasun handia duen gizonari esaten zaio.

## Erreferentziak 
## Kanpo estekak
Garun mapaketa

**Garun mapaketa** neurozientzia-teknika multzo bat da, kantitate edo propietate biologikoak garunaren irudikapen espazialetan mapatzeari eskainia. Garunaren mapak, gainera, garunaren eta bizkarrezur-muinaren anatomia eta funtzioaren azterketa gisa definitzen da, irudia, immunohistokimika, optogenetika, zelula amak, zelula biologia, ingeniaritza (materiala, elektrikoa eta biomedikoa), neurofisiologia eta nanoteknologia erabiliz.

## Kanpo estekak
Buzelario

thumb|Bisigodoen garaietako armak. Almeida museoa.
**Buzelario** edo ***Bucellarii*** (latinezko *Bucellarius* hitzaren plurala; literalki, "gaileta-jalea", ''*: *Βουκνλάριοιοιον*) Antzinate Berantiarrean Erromatar Inperioan erabilitako eskolta-tropen formazioak izan ziren.  Maila handiko figura militarrek (hala nola Flavius Aetius eta Belisarius) edo bulego zibilen titularrek erabili zituzten.  Tropek kontsumitutako ogi-anoa motatik datorkio izena, *buccellatum* izenekoa. ***Bucellarii**'' terminoa Honorio enperadorearen erregealdian erabili zen (r. 395–423).

## Buzelario bisigodoa 
Buzelario bat lurrak defendatzen zituen laguntzaile militar bat zen, eta erreinu bisigodoko handikiei laguntzen zien borroketan (baita inolako kargurik ez zutenei ere).

Milizia pribatu hauek, Hispaniako godoen domeinuaren hasieratik ezagunak izan ziren (erromatar jabeek jada bazituzten). Militar hauek opariak jasotzen zituzten (ordainsariak ere bai) beren nagusiari zerbitzatzeko, baina beste baten zerbitzura igaroz gero, (libreki egin zezaketena), opari horiek itzuli behar zituzten, bai eta lehen ugazabari zerbitzatzen zioten bitartean lortutako harrapakinaren erdia ere. Alabak bakarrik, umezurtz utzita, borrokan hiltzen baziren, alabak ugazabaren babespean geratzen ziren, eta hark behar bezala ezkondu behar zituen. Ez dago argi patroiak armaturik zeuden ala beraiek zeramaten armamentua. Jaunak lurrak oparitzen bazizkion buzelario bati, eta beste ugazaba baten zerbitzura pasatzen bazen, lurrak itzuli behar zituen; beraz, kasu horretan, patroi berriak lurrak ere eman behar zizkion.

## Erreferentziak 
## Kanpo estekak
Turchino mendatea

**Turchino mendatea**, , Italiako Masone eta Mele udalerrien artean dagoen mendate bat da, Liguria eskualdean. 588 metroko garaieran dago.

Urtero Milan-San Remo txirrindularitza klasika bertatik igarotzen da, eta noizbehinka baita beste zenbait lasterketa ere.
Raúl Sánchez Cedillo

**Raúl Sánchez Cedillo** (1969, Madril) Madrilen jaiotako ekintzaile, saiakeragile eta itzultzailea antimilitarista da. Mugimendu Komunistan hasi zuen bere ibilbidea, gerora intsumisoa izan zen eta Madrileko hainbat gune autogestionatuetan aritu izan da. *Fundación de los Comunes* pentsamendu gunean landu izan ditu hainbat ideia kritiko. 2022. urtean Katakrak argitaletxearekin *Esta guerra no termina en Ucrania* (Gerra hau ez da Ukrainan amaitzen) liburua atera zuen. Gai sozial eta politikoei buruz hedabideetan idazten dituen iritzi-zutabeengatik ere ezaguna da.

## Bizitza 
1980ko hamarkadaren amaieran hasi zuen bere jarduera politikoa Mugimendu Komunistan, eta handik hamar bat militanterekin atera zen, 1991n porrot egin zuen LCRrekin bateratzeko aldian autonomiarako joera gisa. Beti kolektiboki, intsumiso gisa parte hartu zuen 1989an hasitako kanpaina antimilitaristan eta, 1994az geroztik, Madrilgo okupatutako eta autogestionatutako gizarte-zentroen mugimenduan, batez ere Lavapiés auzoko Laborategiko esperientzietan (1997-2003).

2001eko uztailaren 8ko Genoaren aurkako jardunaldiak bizi izan zituen Genoan. 2001ean Unibertsitate Nomadaren sorreran parte hartu zuen, eta, 15Mko esperientziaren eta haren ondorioen ondoren, 2011n Komunen Fundazioan, han jarraitzen baitu. 1990eko hamarkadaren hasieratik, Italiako operaismoaren ondorengo sareekin bat etorriz lan egin du. Teoria marxista, feminista eta emantzipatzaile globalaren dozenaka titulu itzuli ditu.

## Idazlea 
thumb|2023ko martxoan Bergarako jardunaldi antifaxistetan bere *Gerra hau ez da Ukrainan amaitzen* liburua aurkezten.
Felix Guattari, Toni Negri eta Paolo Virnoren liburuen hitzaurreak argitaratu ditu, baita hainbat artikulu eta saiakera ere, besteak beste, Lo absoluto de la democracia (2021, Subtextos) lanaren egilea da.

2022. urtean Errusia-Ukrainako gerra ikuspegi antimilitarista batetik landu zuen "Esta guerra no termina en Ucrania" (2022, Katakrak) saiakeran. Lana Katakrak argitaletxearen enkargu bat izan zen.

## Erreferentziak 
## Ikus, gainera
Hugo Hofstetter

**Hugo Hofstetter** (Altkirch, 1994ko otsailaren 13a) frantziako txirrindularia da.

## Palmaresa 
**2017**
* 3. Loire-Atlantique Klasikoan
**2018**
* Frantziako Txirrindularitza Kopa
* UCI Europe Tour
* Aingo Tourreko etapa bat
* 2. Denaingo Sari Nagusian
* 2. Cholet-Pays de la Loiren
* 3. Nokere Koersen
* 3. Elfstedenronden
**2019**
* 2. Jef Scherens Sari Nagusian
**2020**
* Le Samyn
**2021**
* 4. Denaingo Sari Nagusian
* 4. Fourmiesko Sari Nagusian
* 4. Binche–Chimay–Binchen
* 5. Le Samynen
**2022**
* Tro Bro Leon
* 2. Le Samynen
* 3. Kuurne-Brusela-Kuurnen
* 3. Drentheko Itzulian
**2023**
* 2. Le Samynen
* 7. Polynormanden
**2024**
* 4. Paris-Chaunyn
* 5. Scheldeprijsean
**2025**
* 3. Kuurne-Brusela-Kuurnen
* 5. Gante-Wevelgemen
* 7. Le Samynen
**2026**
* 3. Le Samynen

## Sailkapen orokorra Itzuli Handietan 
—: ez zuen parte hartu UT: utzi, ez zuen amaitu

## Erreferentziak 
## Kanpo estekak
Capo Berta

**Capo Berta**, Italiako Imperiako probintzian dagoen muino bat da, Liguriako itsasoaren ertzean. Diano Marina udalerriaren lursailetan dago.

Urtero Milan-San Remo txirrindularitza klasika bertatik igarotzen da.
Mendi Zuriak (Alaska)

**Mendi Zuriak**, , AEBetako Alaska estatuan dagoen mendikate bat da, Beaver erreka eta Preacher erreka daude. Izena kareharri zuriz osatua dagoelako datorkio. Punturik garaiena 968 metrora dago.

Mendikatearen zati bat Mendi Zurien Errekreazio Eremu Nazionalaren barnean dago.
Alaska Barnealdea

**Alaska Barnealdea**, AEBetako Alaska estatuaren barnealdeko eremua da, nagusiki Alaskako mendikateaz inguratua eta iparraldean Brooks mendikatea duela. Gehiena eremu basatia da. 

Eremu honetako jatorrizko biztanleak Alaskako atabaskarrak dira. 

Bertako udalerri handiena Fairbanks da, Alaskako bigarren hiri handiena.
Imam Reza santutegia

**Imam Reza santutegia** () 818an eraiki zen gaur egungo Irango Maxhad hirian. Santutegiak, berez, 267 079 metro karratuko eremua hartzen du; inguruko zazpi patioek, berriz, 331 578 metro karratuko eremua estaltzen dute, 598 657» m² guztira, eta horrek munduko meskitarik handiena bihurtzen du hedapenaren arabera.

## Eraikinak 
Santutegia, berez, zerbitzu eta eraikin multzo handi bat da. Konplexu honek Reza imamaren mausoleoa, hamabitar xiiten zortzigarren imana, Goharshad meskita, museo bat, liburutegi bat, lau mintegi, bi hilerri, Razavi Islamiar Zientzien Unibertsitatea, erromesentzako jantoki komunal bat, otoitz gela handiak eta beste zerbitzu eraikin batzuk biltzen ditu.

Konplexu hau Irango gune turistikoetako bat da eta "Iran xiitaren bihotza" bezala deskribatu da. Santutegiak urtero, 2007ko kalkuluen arabera, 25 milioi xiita irandar eta ez irandarren bisita jasotzen du. Multzoa Astan Quds Razavi Fundazioak kudeatzen du eta gaur egun Ahmad Marvi irandar elizgizon ospetsuak zuzentzen du. Urtero, hautsa garbitzeko zeremonia egiten da Imam Rezako santutegian, santutegi osoa garbituz, ekortuz eta lurrinduz.

## Iruditegia 

Fitxategi:(حرم مطهر امام رضا (ع.jpg|Gaueko ikuspegia.
Fitxategi:18-10-07-22-08-14-997 deco.jpg|Barruko ikuspegia.
Fitxategi:A place to escape from the real world.jpg|Kupulak bere ezaugarri bat da.
Fitxategi:Goldentomb.jpg|Urrezko mausoleoa.
Fitxategi:Imam Reza Holy Shrine 2021 (6).jpg|

## Erreferentziak 
## Kanpo estekak 
* :Imam Reza santutegia Unescoren webgunean.
* :Bideoa Youtuben.